
Additív gyártástechnológiák alkalmazásának vizsgálata gépjárműtechnikai alkatrészek gyártásához

Kulcsszavak: 3D nyomtatás.,additív gyártás.,anyagtechnológia.,bolygómű
A dolgozat a gépjárműiparban alkalmazott additív gyártástechnológiák vizsgálatára fókuszál,
kiemelve ezeknek a modern gyártási módszereknek a fontosságát a gépjárműalkatrészek
tervezésében és gyártásában. Az additív gyártástechnológiák, másnéven 3D nyomtatás, lehetővé
teszi a gyors, pontos és anyagveszteséget minimalizáló gyártást, miközben kevesebb környezeti
terhelést jelent a hagyományos gyártási eljárásokhoz képest.
     A dolgozat kitér a különböző additív gyártástechnológiák működési elveire, valamint azok
jellemzőire. Ezután bemutatja 3D nyomtatási eljárásoknál leggyakrabban alkalmazott
alapanyagokra, külön-külön a fém, műanyag és kompozit alapanyagokra. Miután bemutatja a
technológiákat és a leggyakrabban felhasznált alapanyagokat a dolgozat kitér az additív gyártási
folyamat során fennálló kritikus aspektusokat, amelyek befolyásolják a legyártott alkatrészek
minőségét. Mivel a hagyományos gépjárműipari alkatrészeknek szigorú minőségellenőrzésen kell
átesnie, nincs ez máshogy az additívan gyártott alkatrészek esetében sem. Ezért a gyártási
folyamat mindegyik szakaszában biztosítani kell az alkatrészek állandó minőségét. Az additív
technológiák jelenlétét bizonyítja be ezután a gépjárműipari vállalatok gyártási folyamataiban. A
dolgozat bemutatja gyakorlati példákon keresztül, hogy mennyire bonyolult és összetett
alkatrészek gyártására alkalmazzák az additív technológiát nagy autógyártó vállalatok, mint a
BMW vagy a Porsche. Ezt követi dolgozatban bemutatott esettanulmány, ami egy oktatási
bolygómű modell tervezését és kinyomtatását mutatja be, amely a gépjárműiparban gyakran
használt mechanizmus. A bolygóművek geometriája összetett és komplex, ami lehetőséget
biztosít az additív gyártástechnológia teljesítményének és hatékonyságának alapos vizsgálatára.
Az esettanulmány bemutatja, hogy az additív gyártás hogyan nyújt többet a hagyományos gyártási
módszerekhez képest, és hogyan járul hozzá a gyártási folyamatok hatékonyságához és
fenntarthatóságához.
     A dolgozat eredménye, hogy az FDM 3D nyomtatási technológia alkalmas lehet ilyen összetett
alkatrészek gyártására abban az esetben, ha az alkatrészek pontossága nem követeli meg a 0.2
mm-es pontosságot. Valamint, hogy a fogaskerekek evolvens profilja legyártható ezzel a
technológiával. Miután a dolgozatban megtervezett oktatási bolygómű, a későbbiekben
demonstráló eszközként szolgálhat a bolygóművek mozgásviszonyainak bemutatására.



